**FAGERLI**

Høgdemeter over havet: omlag 680 m

Lengde: ca 4,5 km på heile runden

Tid: Ca 15- 30 min å gå frå Bjørndalen

Gradering: Dette er ein lett rundtur som passer for alle. Vi ser det som naturleg å gå til Bjørndalen fyrst, og så Fagerli og til slutt Skårsstølen.

Vegskildring: Stien går lett, flatt til høgre når du skal vidare til Fagerli frå Bjørndalen. Denne er lett å følgje. Du går straks rett over ei stor myr, og her ser du ned på ein voll og då ser du vårfloren til Skår. Her ligger og to hytter. No må du gå opp Skredo (ein bratt oppoverbakke). Når det flater ut igjen ser du Skårsstølen ned til høgre, og du kan velje om du vil gå innom den med ein gong, eller ta den med på vegen nedatt. Dette vel ein sjølv. Vi ser vidare rett ned til Skeidset og Spildadalen etter kvart som vi går. Stien går flatt vidare utover og du kjem til Diket og då kan du sjå Fagerli. Det er mykje myrterreng her. Du går først bortover og så nedover i Fyllsdalen før det igjen går rett opp til stølen. Spildanuten er no rett til øst for deg. Fagerlielva går ned under stølsvollen. Dette er ein fin ettermiddagstur.

Ein kan og gå ned til Skeiset herfrå, men det er ikkje merka sti. Fagerlihaugen ligg rett bak stølen og Tingsteinen mot vest ligger midt mellom Skaftedalen og Spildadalen. Frå Tingsteinen kan du gå ned til Skaftedalen.

Turtips! Om du går vidare frå Fagerli kjem du til Hengsdalen og Hengsdalstjørnet. Du kan og gå vidare til Hondalsnuten!

Turtips! Gå innom Skårsstølen på vegen tilbake.

GOD TUR!